
Здравейте! Имам нужда от помощ със следния казус.


След началото на карантината ме освободиха от работа, като имам договор за наем на апартамент. Така се случиха нещата, че заплатите ни (които бавят с 2 месеца назад) все още ги чакаме и аз нямах средствата да си платя наема за месеца. Говорих с наемодателката ми и се разбрахме да го приспадне от капарото което сме дали за апартамента в началото на договора. След това обаче получих възможност за работа в друг град като нямах друг избор, но да напусна апартамента в който бях под наем без предизвестие от един месец. Освен това нямаше как да платя и идния месец за наем и прецених, че е по добре да напусна апартамента. Платил съм си всички битови сметки с изключение на една за вода която чакам да излезе и да платя след това. Работата е там, че жената на която е апартамента ме заплашва, че ще ме осъди за това което съм направил тъй като по договор трябва да платя един месец от наема си ако напусна апартамента без въпросното предизвестие, а освен това нашия договор не е заверен по никакъв начин от нотариус. Жената ме заплашва че имам срок до 20ти този месец да си платя иначе била пуснала жалба срещу мен в полицията. Отделно апартамента е договори на фирма. Опитах се най човешки да обясня на жената, че нямах избор и предпочетох да напусна апартамента моментално и да продължа към предложението си за работа в друг град , защото не исках да вися още като “неплатежоспособен” гражданин. Хазяйката ми иска да и платя и възглавница която стувала еди колко си пари, тъй като не можело така, а аз я изгвърлих понеже се разпадаше само докато я пипна. Също така по време на експлоатацията на апартамента без да искам счупих ягъла на една дъска от леглото докато чистих в къщи.  

Искам просто нещата да минат мирно и спокойно без съд и тем подобни. Ще съм благодарен за вашата помощ!


 

Напускане на имот под наем без предизвестие
===========================================

 

Здравейте,


за точен отговор е необходим преглед на договора за наем, като съгласно ЗЗД наемните договори се прекратяват на различни основания, едно от тях е предизвестие от страна на наемателя. За срока на предизвестието се дължи заплащане на наем, като при прекратяването на договора следва да се подпише и приемо-предавателен протокол относно състоянието на имота и претенции от страна на наемодателя. Накратко, за неспазения срок на предизвестие и неплащане на наемна цена наемодателката може да предяви иск в компетентния районен съд, както и да претендира за причинени вреди, в случай че при подписването на договора сте съставили приемо-предавателен протокол, в който са описани вещите в апартамента и неговото състояние. 


Поздрави,  

адв. Николина Митова  

тел. 0898 303092




За сключване на договор за наем е достатъчна писмена форма, освен спецификите, които са предвидени в чл. 237 ЗЗД и които не касаят случая. Не е задължителна заверка на подписите и съдържанието от нотариус. 


Поздрави,  

адв. Николина Митова  

тел. 0898 303092




При липса на приемо-предавателен протокол при подписване на договора много трудно наемодателката може да докаже в съда, че са причинени вреди на имуществото, предмет на договора. 


Поздрави,  

адв. Николина Митова  

тел. 0898 303092




Приемо предавател протокол така и не беше попълнен от самото начало.




А според вас при положение, че не е заверен пред нотариус съответния договор, редно ли е да платя съответния наем който се изисква при напускане без предизсвестие.  

Благодаря предварително.


